
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 369 

5 ΜαΤου 1995 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Επιχορήγηση νέων ελευθέρων επαγγελματιών. 1 

Κήρυξη ως Αρχαιολογικού Χώρου της Μαγούλας Αγρο¬ 
κηπίου και της μαγούλας Μάτι στην ευρύτερη πε¬ 
ριοχή Δήμου ΒελεστΙνου, Ν. Μαγνησίας. 2 

Έγκριση σύστασης δύο θέσεων Πρακτορείων Κρατι¬ 
κών Λαχείων στο Δήμο Λεχαινών Ν. Ηλείας. 3 

Διορθώσεις σφαλμάτων 

Διόρθωση σφάλματος στην απόφαση αριθ. Φ. 1617/ 


718/1995 του Γενικού Γραμματέα της Προεδρίας 
της Δημοκρατίας. 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 33437 (1) 

Επιχορήγηση νέων ελευθέρων επαγγελματιών. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 29 του Ν. 1262/82 «Για την 
παροχή κινήτρων ενίσχυσης της οικονομικής και περιφε¬ 
ρειακής ανάπτυξης της χώρας και τροποποίηση συναφών 
διατάξεων» όπως τροποποιήθηκε με τα άρθρα 6.7 & 8 του 
Ν. 1836/89. 

2. Το Π.Δ. 245/86 (ΦΕΚ 117/Α/29.7.86) «Επέκταση 
της ισχύος του άρθρου 29 του Ν. 1262/82». 

3. Τη γνώμη του Δ.Σ. του ΟΑΕΔ (αριθμ. συνεδρ. 11/ 
21.3.95) που μας υποβλήθηκε με το υπ' αριθμ. 107423/ 
28.3.95 έγγραφό του. 

4. Το άρθρο 27 του Ν. 2081/92 (ΦΕΚ 154/Α/10.9.92) 
με το οποίο προστέθηκε νέο άρθρο, το άρθρο 29Α, στο Ν. 
1558/85 «Κυβέρνηση και Κυβερνητικά Όργανα», αποφα¬ 
σίζουμε: 

1. Καταρτίζουμε 4 προγράμματα επιχορήγησης έξι χι¬ 
λιάδων τριακοσίων (6.300) νέων ελευθέρων επαγγελμα- 
τιών για το έτος 1995 και έξι χιλιάδων τριακοσίων (6.300) 
επίσης για το έτος 1996 ως εξής: 

- Για το έτος 1995. 

Α) Πρόγραμμα για την επιχορήγηση (1.000) νέων ελευθέ¬ 
ρων επαγγελματιών ηλικίας 18-25 ετών (ΠΡΟΓΡΑΜΜΑ 1). 

Η επιχορήγηση για κάθε άνεργο - ή που δημιουργεί νέα 
επιχείρηση καθορίζεται ως εξής: 

α) 800.000 δρχ. για όσους δημιουργήσουν επιχείρηση 


που ανήκει στην κατηγορία της νέας τεχνολογίας, τού πε¬ 
ριβάλλοντος, ενέργειας πολιτισμού, καλών τεχνών και φύ¬ 
λαξης ατόμων. 

β) 700.000 δρχ. για όσους δημιουργήσουν άλλες επιχει¬ 
ρήσεις που δεν εξαιρούνται απά την παρ. 4 της παρούσας, 

Β) Πρόγραμμα για την επιχορήγηση χιλίων τριακοσίων 
(1.300) γυναικών νέων ελευθέρων επαγγελματιών ηλικίας 
18-60 ετών οι οποίες βίναι νεοεισερχόμενες στην αγορά 
εργασίας, ή επανέρχονται μετά απά 3ετή τουλάχιστον 
ανεργία στην εργασία (ΠΡΟΓΡΑΜΜΑ 2). 

Η επιχορήγηση για την κατηγορία αυτή των ανέργων γυ¬ 
ναικών καθορίζεται ως εξής: 

α) 800.000 δρχ. για κάθε είδους οικονομική δραστηριό¬ 
τητα της επιχείρησής τους εφόσον δεν εξαιρείται από την 
παρ. 4 της παρούσας. 

Γ) Πρόγραμμα για την επιχορήγηση τριών χιλιάδων 
(3.000) νέων ελευθέρων επαγγελματιών ηλικίας 26-60 
ετών (ΠΡΟΓΡΑΜΜΑ 3). 

Η επιχορήγηση για όσους ανέργους - ες της ηλικίας αυ¬ 
τής δημιουργούν νέες επιχειρήσεις, καθορίζεται ως εξής: 

α) 800.000 δρχ. για όσους δημιουργούν επιχειρήσεις που 
ανήκουν στην κατηγορία της νέας τεχνολογίας, περιβάλλο¬ 
ντος, ενέργειας, πολιτισμού, καλών τεχνών & φύλαξης ατό¬ 
μων και δεν εξαιρούνται από την παρ. 4 της παρούσας. 

β) 760.000 δρχ. για όσους-ες δημιουργούν άλλες επι¬ 
χειρήσεις που δεν εξαιρούνται από την παράγραφο 4 της 
παρούσας και είναι επιστούμενοι άνεργοι ή μακροχρόνια 
άνεργοι για διάστημα μεγαλύτερο των 12 μηνών, πριν απά 
την ημερομηνία έναρξης της νέας τους δραστηριότη¬ 
τας. 

γ) 700.000 δρχ. για όσους δημιουργούν άλλες επιχειρή¬ 
σεις που δεν εξαιρούνται από την παρ. 4 της παρούσας και 
ήταν άνεργοι - ες πριν από την έναρξη της νέας τους δρα¬ 
στηριότητας. 

Δ) Πρόγραμμα για την επιχορήγηση χιλίων (1.000) νέων 
ελευθέρων επαγγελματιών οι οποίοι δημιουργούν νέες 
επιχειρήσεις στις περιοχές: Λαύριο, Βόρειας Εύβοιας, 
Επαρχίας Πατρών, Επαρχίας Αιγαλείας και ολόκληρους 
τους Νομούς Βοιωτίας, Κοζάνης, Σύρου, Μαγνησίας, Ξάν¬ 
θης, Χαλκιδικής, Λάρισας, Κιλκίς, Φλώρινας και Καστο¬ 
ριάς (ΠΡΟΓΡΑΜΜΑ 4). 

Η επιχορήγηση για την κατηγορία αυτή των ανέργων κα¬ 
θορίζεται ως εξής: 

α) 1.200.000 δρχ. για όσους δημιουργούν νέες επιχει¬ 
ρήσεις που δεν εξαιρούνται από την παρ. 4 της παρούσας. 

- Για το 1396 θα ιοχύσει η ίδια ως άνω κατανομή των θέ¬ 
σεων ανά πρόγραμμα καθώς και τα Ιδια ποσά ανά κατηγο¬ 
ρία. 

- Πρόγραμμα Κατάρτισης Νέων Ελευθέρων Επαγγελ- 
ματιών. 

Όσοι από τους ανωτέρω νέους ελευθέρους επαγγελ- 
ματίες που θα υπαχθούν στα προγράμματα 1, 2, 3 και 4 
επιθυμούν την κατάρτισή τους σχετικά με τη λειτουργία 
της νέας τους επιχείρησης, θα μπορούν να παρακολουθή¬ 
σουν πρόγραμμα κατάρτισης του ΟΑΕΔ διάρκειας 2 εβδο¬ 
μάδων και θα επιδοτούνται με επί πλέον ποσό 100.000 
δρχ. 

Το πρόγραμμα αυτό θα πραγματοποιείται στις πρωτεύ¬ 
ουσες των Νομών, εφόσον συγκεντρώνονται τουλάχιστον 
10 αιτήσεις ενδιαφερομένων σε κάθε Νομό της χώρας. 

2. Προτεραιότητα υπαγωγής στα προγράμματα ΝΕΕ 
1995 και 1996 έχουν: 

α) Οι απόφοιτοι - ες των Κέντρων Επαγγελματικής Κα¬ 
τάρτισης <ΚΕΚ), ΤΕΚ, σχολών Μαθητείας ΟΑΕΔ και των 
ΙΕΚ, εφόσον δημιουργούν επιχείρηση συναφή με την ειδι¬ 
κότητά τους, έστω και εάν η δραστηριότητα τους αυτή 
εμπίπτει στις εξαιρέσεις της παραγράφου 4 (α' - στ' και ια') 
της παρούσας. 

β) Οι νέοι επαγγελματίες που δημιουργούν την επιχεί¬ 
ρησή τους σε απομακρυσμένες αγροτικές περιοχές. 

γ) Όσοι έχουν παρακολουθήσει το πρόγραμμα κατάρτι¬ 
σης νέων επαγγελματιών που περιγράφεται ανωτέρω, 
δ) Όσοι έχουν ηλικία από 56 έως 60 ετών, 
ε) Οι Αγροτοτουριστικοί Συν/σμοί και οι Εταιρικές επι¬ 
χειρήσεις (ΟΕ, ΕΕ, ΕΠΕ) και 
στ) Οι γυναίκες. 

3. Τρόπος καταβολής της επιχορήγησης. 

Από το συνολικό ποσό της επιχορήγησης που καθορίζε¬ 
ται στα προγράμματα αυτά για κάθε νέο-α ελεύθερο - η 
επαγγελματία: 

α) 200.000 δρχ. θα προκαταβάλλονται στον ελεύθερο 
επαγγελματία μετά την έκδοση της σχετικής εγκριτικής 
απόφασης του αρμόδιου οργάνου για όσους έχουν υπα¬ 
χθεί στα προγράμματα 1, 2 & 3 ενώ 400,000 δρχ. θα προ¬ 
καταβάλλονται στους ελεύθερους επαγγελματίες, μετά 
την έκδοση της εγκριτικής απόφασης, για όσους έχουν 
υπαχθεί στο πρόγραμμα 4 και προσκομίσουν βεβαίωση 
Φορολογικής Ενημερότητας. 

β) Το υπόλοιπο ποσό θα καταβάλλεται στους ελεύθε¬ 
ρους επαγγελματίες όλων των προγραμμάτων σε 4 ίσες 
τρίμηνες δόσεις των 125.000, 140.000, 150.000 και 
200.000 δρχ. ανάλογα με την κατηγορία που ανήκουν. 

γ) Το επίδομα κατάρτισης τω 100.000 δρχ. θα καταβάλ¬ 
λεται σε όσους έχουν: παρακολουθήσει το πρόγραμμα, 
μαζί με την καταβολή της Δ' και τελευταίας τρίμηνης δό¬ 
σης, εφόσον έχουν ολοκληρώσει τη συνολική διάρκεια του 
προγράμματος. 

4. Δεν είναι δυνατή η υπαγωγή στα προγράμματα αυτά: 
α) των εξής ελευθερίων επαγγελμάτων; 

Του ιατρού, οδοντιάτρου, κτηνιάτρου, φαρμακοποιού, 
φυσιοθεραπευτή, βιολόγου, ψυχολόγου, μαίας, δικηγό¬ 
ρου, δικολάβου, συμβολαιογράφου, άμισθου υποθηκοφύ¬ 
λακα, δικαστικού επιμελητή, αρχιτέκτονα, μηχανικού, 
υπομηχανικού, τοπογράφου, χημικού, διερμηνέα, ξενα¬ 
γού, μεσίτη, εκτελωνιστή, εφόσον δημιουργούν επιχεί¬ 
ρηση Παροχής Υπηρεσιών συναφή με την ειδικότητά τους, 
β) Των επιχειρήσεων του πρωτογενούς τομέα εκτός των 


αναφερομένων ως δραστηριότητες οστρακοτροφίας, 
ιχθυοκαλλιέργειας, σηροτροφίας, τυροκομίας, εκτροφής 
σαλιγκαριών και θερμοκηπίων. 

γ) Των εργολάβων δομικών εργασιών, των ηλεκτρολό¬ 
γων εγκαταστατών, υδραυλικών εγκαταστατών, τοποθε- 
τητών μαρμάρων και πλακιδίων και των εργολάβων χωμα- 
τουργικών εργασιών. 

δ) Των πλανοδίων επιχειρήσεων (π.χ. πλασιέ, ντήλερς, 
κ.ά.) των εποχιακών επιχειρήσεων {δηλ. όσων δεν λει¬ 
τουργούν για ολόκληρο το έτος), των κέντρων διασκέδα¬ 
σης, των επιχ/σεων που έχουν σχέση με τα τυχερά ψυχα¬ 
γωγικά ηλεκτρονικά παιχνίδια, των πρακτορείων ΠΡΟΠΟ - 
ΛΟΤΤΟ - ΛΑΧΕΙΩΝ, των δισκοθηκών, αναψυκτηρίων, κυ¬ 
λικείων, κάθε είδους μπαρ, καφενείων, καφετεριών, περι¬ 
πτέρων, ψιλικών, λεσχών, ψησταριών κάθε είδους και τα¬ 
βερνών πλην των εστιατορίων που λειτουργούν κατά τη 
διάρκεια της ημέρας. 

ε) Των επιχειρήσεων που λειτουργούν αποκλειστικά και 
μόνο τις απογευματινές ή βραδυνές ώρες. 

στ) Των φροντιστηρίων γενικά, των ιδιωτικών εκπαιδευ¬ 
τικών ιδρυμάτων, των εργαστηρίων ή κέντρων ελευθέρων 
σπουδών. 

ζ) Των Ανωνύμων Εταιρειών (Α.Ε.). 

η) Των επιχειρήσεων που λειτουργούν εντός της κατοι¬ 
κίας του επαγγελματία. 

θ) Των επιχειρήσεων εκείνων που έχουν το ίδιο αντικείμενο 
δραστηριότητας με επιχείρηση που λειτουργούσε στον ίδιο 
χώρο από άλλο επαγγελματία μέοα στο τελευταίο εξάμηνο 
από την έναρξη λειτουργίας της νέας επιχείρησης. 

ι) Των επιχειρήσεων εκείνων που έχουν το ίδιο αντικεί¬ 
μενο δραστηριότητας με επιχείρηση που σταμάτησε τη 
λειτουργία της μέσα στην τελευταία διετία πριν από την 
έναρξη επιτηδεύματος της νέας επιχείρησης και ανήκε σε 
συγγενείς α' βαθμού ή συζύγους των ΜΕΕ. 

ια) Των επιχειρήσεων εκείνων που έχουν σύνθετο αντι¬ 
κείμενο δραστηριότητας και το ένα εξ αυτών περιλαμβά¬ 
νεται στις εξαιρέσεις της παρούσας παραγράφου (α' - στ ). 

5. Σε περίπτωση υποβολής αίτησης νέων συνεταιρι¬ 
σμών του δευτερογενή και του τριτογενή τομέα απασχό¬ 
λησης, είναι δυνατή η επιχορήγηση κατ' ανώτατο όριο σε 
δεκατέσσερις συνεταιριστές - τριες κατά την κρίση του 
οργάνου που θα αποφασίζει την υπαγωγή ή όχι στο πρό¬ 
γραμμα επιχορήγησης, ανάλογα με το είδος της επιχείρη¬ 
σης και τις ανάγκες εργασίας κάθε περιοχής. 

6. Σε περίπτωση υποβολής αίτησης νέας Ομόρρυθμης 
Εταιρείας (ΟΕ) του δευτερογενή και του τριτογενή τομέα 
απασχόλησης, είναι δυνατή η επιχορήγηση κατ’ ανώτατο 
όριο σε τρεις (3) από τους συνεταίρους κατά την κρίση του 
οργάνου, που θα αποφασίζει την υπαγωγή ή όχι στο πρό¬ 
γραμμα επιχορήγησης, ανάλογα με το είδος της επιχείρη¬ 
σης και τις ανάγκες της αγοράς εργασίας κάθε περιοχής. 

Σε περίπτωση υποβολής αίτησης νέας Ετερόρρυθμης 
Εταιρείας (ΕΕ) είναι δυνατή η επιχορήγηση κατ' ανώτατο 
όριο σε τρεις (3) από τους ομόρρυθμους εταίρους. Δεν 
επιχορηγούνται οι Ετερόρρυθμοι εταίροι. 

Σε περίπτωση υποβολής αίτησης νέας Εταιρείας Περι¬ 
υβρισμένης Ευθύνης (ΕΠΕ) είναι δυνατή η επιχορήγηση 
κατ' ανώτατο όριο σε τρεις (3) από τους διαχειριστές της, 
εφόσον απασχολούνται πλήρως και αποκλειστικώς στην 
εταιρεία και έχουν διαθέσει, βάσει καταστατικού στην επι¬ 
χείρηση κεφάλαιο Ισο τουλάχιστον με το ποσό της επιχο¬ 
ρήγησής τους. 

7. Απαραίτητες προϋποθέσεις για την υπαγωγή στα 
προγράμματα αυτά είναι: 

α) Να έχουν οι ενδιαφερόμενοι την ιδιότητα του ανέρ¬ 
γου και ειδικότερα οι άνω των 25 ετών, οι οποίοι επιθυ¬ 
μούν να υπαχθούν στο Πρόγραμμα 3β’, θα πρέπει να είναι 
«άνεργοι τουλάχιστον για διάστημα 12 μηνών ή να ήταν 
επιδοτούμενοι άνεργοι πριν από την ημερομηνία έναρξης 
της δραστηριότητάς τους, 

β) Να πρόκειται για νέο επαγγέλματα δηλαδή να μην 
είχε επιχείρηση μέσα στην τελευταία διετία πριν από την 
ημερομηνία υποβολής της αίτησης υπαγωγής του, καθώς 
και να μην έχει επιχορηγηθεί στο παρελθόν από το πρό¬ 
γραμμα των νέων ελευθέρων επαγγελματιών. 

γ) Να έχουν οι ενδιαφερόμενοι την Ελληνική ή την υπη¬ 
κοότητα κράτους - μέλους της Ε.Ε. ή να είναι Ελληνες 
ομογενείς που να απασχολούνται νόμιμα στην χώρα και η 
επιχείρηση να εδρεύει και να λειτουργεί στην Ελλάδα. 

δ) Η επιχείρηση να λειτουργεί κανονικά σε χώρο ανε¬ 
ξάρτητο και κατάλληλα διαμορφωμένο. 

ε) Να είναι το οικογενειακό εισόδημα των εγγάμων ή το 
ατομικό των αγάμων μικρότερο των έξι (6) εκατομμυρίων 
δρχ. ή τριών (3) εκατομμυρίων δρχ. αντίστοιχα. 

στ) Να διαθέτουν την κατάλληλη ειδικότητα, εφόσον η 
επιχείρηση ανήκει στο Μεταποιητικό ή στον Τομέα Παρο¬ 
χής Υπηρεσιών. 

ζ) Να απασχολούνται πλήρως και αποκλεισπκώς στην 
επιχείρησή τους. 

η) Να διαθέτουν κεφάλαιο τουλάχιστον ίσο με το ποσό 
της επιχορήγησης υπό μορφή εξοπλισμού εμπορευμάτων 
υλικών κλπ. εκτός από τους Συνεταιριστές - τριες της πα- 
ραγραφ. 5, τους ενδιαφερόμενους του προγράμματος 3β' 
(επιδοτούμενοι ή μακροχρόνια άνεργοι) και τους άνεργους 
του προγράμματος 4 (θύλακες υψηλής ανεργίας) οι 
οποίοι θα πρέπει να έχουν διαθέσει για το σκοπό αυτό 
τουλάχιστον το ήμισυ του ποσού της επιχορήγησής τους, 
Το ανώτατο όριο του συνολικού κεφαλαίου για τη δημιουρ¬ 
γία της επιχείρησης δεν πρέπει να υπερβαίνει τα 20 εκα¬ 
τομμύρια δρχ. 

θ) Οι κάτω των 25 ετών άρρενες να έχουν εκπληρώσει ή 
νόμιμα απαλλαγεί από τις στρατιωτικές τους υποχρεώ¬ 
σεις. Εξαιρούνται της παραγράφου αυτής οι έγγαμοι, εφό¬ 
σον ή σύζυγος δεν εργάζεται. 

ι) Οσοι επιθυμούν την επί πλέον επιχορήγησή τους 
λόγω κατάρτισης θα πρέπει να υποβάλλουν σχετική αί¬ 
τηση στην αρμόδια Υπηρεσία και να παρακολουθήσουν το 
πρόγραμμα κατάρτισης που θα πραγματοποιηθεί από τον 
ΟΑΕΔ. 

ια) Η έναρξη επιτηδεύματος και η λειτουργία της επιχεί¬ 
ρησης να έχει γίνει από την 1.12.94 μέχρι και την 

31.10.95 (Για το 1996, οι προθεσμίες αυτές ορίζονται η 

1.11.95 και η 31.10.96 αντίστοιχα). 

ιβ) Η κατάθεση της σχετικής αίτησης με όλα τα απαραί¬ 
τητα δικαιολογητικά να έχει γίνει μέχρι και την 31.10.95. 
(Για το 1996 η προθεσμία αυτή ορίζεται την 31.10.96). 

8. α) Για την ομαλή πορεία των προγραμμάτων θα συ- 
σταθούν ομάδες εργασίας, οι οποίες ανά 3μηνο, 6μηνο 
και 12μηνο θα συντάσσουν Έκθεση για την κάλυψη των 
θέσεων και την καταβολή των επιχορηγήσεων, θα υπο¬ 
βάλλουν προτάσεις για την ανακατανομή των θέσεων και 
θα αξιολογούν τα προγράμματα. 

Οι Εκθέσεις των ομάδων Εργασίας θα υποβάλλονται 


στην Επιτροπή Παρακολούθησης, που θα ουσταθεί και 
στην οποία θα συμμετέχουν εκπρόσωποι του Υπουργείου 
Εργασίας, ΥΠΕΘΟ, ΟΑΕΔ, ΣΕΒ, ΓΣΕΕ. 

β) Η Επιτροπή Παρακολούθησης θα προβαίνει σε αξιο¬ 
λόγηση της πορείας των προγραμμάτων, η οποία θα τίθε¬ 
ται υπόψη του Δ.Σ. του ΟΑΕΔ μετά από εισήγηση της Δ/ 
νσης Απασχόλησης. 

γ) Το Δ.Σ. του ΟΑΕΔ μπορεί να προβαίνει σε ανακατα¬ 
νομή των θέσεων εργασίας μεταξύ των προγραμμάτων 
καθώς και σε κάθε αλλαγή που κρίνεται απαραίτητη. 

Επίοης σε περίπτωση πλήρωσης των προβλεπομένων 
για κάθε πρόγραμμα θέσεων πριν από τις ανωτέρω ημερο¬ 
μηνίες το Δ.Σ. του ΟΑΕΔ μπορεί να καθορίσει άλλη ημέρα 
λήξης των προγραμμάτων, ή αντιθέτως σε περίπτωση μη 
πλήρωσης των θέσεων μεταγενέστερη ημερομηνία λήξης 
τους. 

9, Για να υπαχθεί στα προγράμματα αυτά ένας ελεύθε¬ 
ρος επαγγελματίος πρέπει να υποβάλλει, στην πλησιέ- 
στερη στην επιχείρησή του υπηρεσία του ΟΑΕΔ, τα εξής 
δικαιολογητικά: 

α) Έντυπη αίτηση - δήλωση που θα περιέχει τα πλήρη 
στοιχεία της υπο ίδρυση επιχείρησης και του επαγγελματι¬ 
κού υπεύθυνου. 

β) Βεβαίωση της αρμόδιας Οικονομικής Εφορίας για 
έναρξη επιτηδεύματος. 

γ) Εκκαθαριστικό σημείωμα ή βεβαίωση της αρμόδιας 
Δ.Ο.Υ., όσον αφορά το εισόδημα του προηγούμενου Οι¬ 
κονομικού έτους χρήσεως από την έναρξη επιτηδεύμα¬ 
τος, ή τέλος σε περίπτωση που δεν προσκομίζει τα ανω¬ 
τέρω, υπεύθυνη δήλωση ότι δεν είχε υποχρέωση υποβο¬ 
λής φορολογικής δήλωσης, θεωρημένη από την αρμόδια 
ΔΟΥ. 

δ) Ειδικό έντυπο ερωτηματολόγιο της Δ/νσης Απασχό¬ 
λησης. 

ε) Υπεύθυνη δήλωση του αρθ. 8 του Ν. 1599/86, ότι ο 
ενδιαφερόμενος αποδέχεται όλους τους όρους του προ¬ 
γράμματος. 

στ) Εφόσον οι άνεργοι είναι 18-25 ετών και άρρενες θα 
προσκομίζουν πιστοποιητικό στρατολογίας τύπου Α' η θε¬ 
ωρημένη φωτοτυπία της ανάλογης σελίδας του στρατιωτι¬ 
κού τους βιβλιαρίου. 

ζ) Τιμολόγια ή Δελτία Παροχής Υπηρεσιών ή άλλα επί¬ 
σημα παραστατικά του εξοπλισμού της επιχείρησης. 

η) Δελτίο Ανεργίας της αρμόδιας Υπηρεσίας του ΟΑΕΔ 
στο οποίο να φαίνεται ότι ήταν άνεργοι-ες πριν την 
έναρξη δραστηριότητας της επιχείρησής τους, η υπεύ¬ 
θυνη δήλωση με το ίδιο περιεχόμενο (πρόγραμμα 1, 3 και 
4 ). 

Όσοι ενδιαφεράμενοι-ες είναι ηλικίας 26-30 ετών και 
επιθυμούν να ενταχθοϋν στο Πρόγραμμα 3β’ (επιδοτούμε¬ 
νοι ή μακροχρόνια άνεργοι) θα πρέπει να προσκομίσουν: 
ΔΑΤΕ, Εκκαθαριστικό Σημείωμα της ΔΟΥ, Υπεύθυνη δή¬ 
λωση του Ν. 1599/86, Δελτίο Ανεργίας. 

Ειδικά, για όαες γυναίκες επιθυμούν την ένταξή τους 
στο Πρόγραμμα 2, θα πρέπει να προσκομίζουν επικυρω¬ 
μένο φωτ/ψο του βιβλιαρίου ενσήμων (ΔΑΤΕ) απ’ όπου να 
προκύπτει το διάστημα διακοπής της εργασίας τους για 3 
χρόνια (επανεντασσόμενες) καθώς και Υ.Δ. του Ν. 

1599/86 με σχετική δήλωσή τους. 

Γ ια τις γυναίκες που εισέρχονται για πρώτη φορά στην 
αγορά εργασίας, θα πρέπει να προσκομίζεται σχετική βε- 

βαίωση του ασφαλιστικού φορέα (νεοεισερχόμενες) κα¬ 
θώς και ΥΔ τους του Ν. 1599/86. 

θ) Εφόσον πρόκειται για επιχείρηση ταυ Μεταποιητικού 
Τομέα, η Παροχής Υπηρεσιών, θα πρέπει να προσκομίζε¬ 
ται πτυχίο, βεβαίωση σπουδών, ή προϋπηρεσίας ή άλλο 
αποδεικτικό στοιχείο, ανύλογο με το αντικείμενο δραστη¬ 
ριότητας της επιχείρησης. 

ι) Όσοι κατά τη διάρκεια της υπαγωγής τους στα προ¬ 
γράμματα 1, 2, 3, και 4 ΝΕΕ έτους 1995 (ή του έτους 
1966} παρακολουθήσουν το πρόγραμμα κατάρτισης, θα 
πρέπει να προσκομίσουν πτυχίο, ή βαβαίωση της αρμό¬ 
διας υπηρεσίας του ΟΑΕΔ που το πραγματοποίησε. 

10. Για την ύπαρξη των προϋποθέσεων υπαγωγής στο 
πρόγραμμα αποφασίζουν οι κατά τόπους Διευθυντές Υ.Ν. 
ή Προϊστάμενοι των Τ.Υ. ή Γρ. Εργ. του ΟΑΕΔ, το αργό¬ 
τερο εντός μηνός από την ημερομηνία κατάθεσης της αί¬ 
τησης του επαγγελματία, αφού εξετάσουν τα προσκομι- 
σθέντα δικαιολογητικά και αφού συνεκτιμήσουν την έκ¬ 
θεση ελέγχου που θα πρέπει να συντάσσει ο αρμόδιος 
υπάλληλος μετά από επιτόπια επίσκεψη στην έδρα της 
επιχ/σης. 

Σε περίπτωση έκδοσης απορριπτικής απόφασης και 
άσκησης ένστασης αποφαίνεται ο Περ/κός Δ/ντής. Έν¬ 
σταση κατά της απόφασης του Περ/κού Δ/ντή θα γίνεται 
δεκτή και θα εξετάζεται από το Δ.Σ. του ΟΑΕΔ μόνο στην 
περίπτωση που προσκομίζονται κατώτερα στοιχεία. 

Οι ενστάσεις και στις 2 περιπτώσεις ασκούνται μέσα σε 
δέκα (10) ημερολογιακές ημέρες από την κοινοποίηση 
κόθε απόφασης. Τα οριζόμενα στην παράγραφο αυτή 
τροποποιούνται αναλόγως σύμφωνα με τα ορισθησόμενα 
στην Απόφαση του Υπ. Εργασίας για τις αρμοδιότητες των 
Περιφερειακών Διοικητικών Επιτροπών του ΟΑΕΔ (άρθρο 
11 του Ν. 2224/1994). 

11. Η διάρκεια της επιχορήγησης για κάθε ελεύθερο 
επαγγελματία που υπάγεται στα προγράμματα αυτά καθο¬ 
ρίζεται οε δωδεκάμηνο χρονικό διάστημα από την ημερο¬ 
μηνία έκδοσης της σχετικής εγκριτικής απόφασης, για το 
οποίο και θα πρέπει να τηρεί τους εξής όρους προγράμμα¬ 
τος. 

α) Για την καταβολή της προκαταβολής ο ελεύθερος 
επαγγελματίας θα υποβάλλει στην Υπηρεσία του ΟΑΕΔ 
της περιοχής του αίτηση μέσα οε ενενήντα (90) ημερολο¬ 
γιακές ημέρες από την ημερομηνία έκδοσης της εγκριτι¬ 
κής απόφασης. 

Η προθεσμία είσπραξης της προκαταβολής ορίζεται σε 
90 ημερολογιακές ημέρες από την ημερομηνία έκτασης 
της σχετικής εγκριτικής απόφασης του αρμόδιου οργά¬ 
νου. 

β) Ανά τρίμηνο θα υποβάλλει επικυρωμένο φωτ/φο του 
Βιβλίου Εσόδων - Έξοδα με την κίνηση του προηγούμε¬ 
νου τριμήνου, που θα αποδεικνϋει την ομαλή λειτουργία 
της επιχείρησης καθώς και αίτηση για την είσραξη των επί 
μέρους δόσεων. 

Οι προθεσμίες είσπραξης των τρίμηνων δόσεων ορίζο¬ 
νται σε 90 ημερολογιακές ημέρες, αρχής γενομένης από 
την επόμενη της παρέλευσης της προθεσμίας είσπραξης 
της προκαταβολής. 

Σε περίπτωση που κατατεθούν τα δικαιολογητικά ομα¬ 
λής λειτουργίας της επιχείρησης και η αίτηση για την εί¬ 
σπραξη των επί μέρους δόσεων και ο ενδιαφερόμενος δεν 
προσέλθει για είσπραξη εκτός των ανωτέρω προθεσμιών, 
η αξίωση παραγράφεται. 


γ) Για οποιαδήποτε αλλαγή στη μορφή, λειτουργία, 
επωνυμία, είδος, δ/νση κ.λπ. τής επιχ/σης, ο ελεύθερος 
επαγγελματίας, ή ο εκπρόσωπος της επιχ/σης υποχρεού- 
ται να ενημερώσει εγκαίρως και εγγράφως την αρμόδια 
Υπηρεσία του ΟΑΕΔ. 

δ) Η απασχόληση του νέου ελεύθερου επαγγελματία 
στην επιχείρησή του είναι πλήρης και αποκλειστική. 

12. Σε περίπτωση παράβασης των όρων της απόφασης 
αυτής θα εφαρμόζονται οι διατάξεις των παρ. 7, 8 και 9 
του άρθρου 29 του Ν. 1262/82, όπως συμπληρώθηκε από 
τα άρθρα 6 και 7 του Ν. 1836/89. 

Ειδικότερα, ο κατά τόπο αρμόδιος Διευθυντής ΥΝ ή 
Προϊστάμενος ΤΥ ή Γρ. Εργασίας του Οργανισμού, στις 
περιπτώσεις αυτές αποφαίνεται με αιτιολογημένη από¬ 
φασή του για Διακοπή της επιχορήγησης και την αναζή¬ 
τηση του αναλογούντος ποσού επιχορήγησης, που έχει 
λάβει από τον ΟΑΕΔ και που αντιστοιχεί στο υπόλοιπο 
χρονικό διάστημα του συνολικού χρόνου απασχόλησης. 

Εφόσον ο επαγγελματίας δεν επιστρέφει εμπρόθεσμα 
το αναλογούν ποσό που του αναζητείται, συντάσσεται από 
το Δ.Σ. του Οργανισμού Πράξη βεβαίωσης και αποστέλλε- 
ται στο αρμόδιο Δημόσιο Ταμείο για βεβαίωση και εί¬ 
σπραξή του. 

13. Η απόφαση υπαγωγής του επαγγελματία στο πρό¬ 
γραμμα επιχορήγησης θα ανακαλείται μετά από απόφαση 
του Δ/ντή της ΥΝ ή Προϊστάμενου της ΤΥ ή Γρ. Εργ. του ορ¬ 
γανισμού, εφόσον διαπιστωθεί πριν την καταβολή της προ¬ 
καταβολής ότι δεν τηρήθηκαν οι όροι του προγράμματος. 

14. α) Οποιαδήποτε διαφορά προκόψει μεταξύ των εν¬ 
διαφερομένων και των ΥΝ. ΤΥ και Γρ. Εργ. του ΟΑΕΔ, θα 
επιλύεται με απόφαση του Περφ/κοΰ Δ/ντή μετά από ει¬ 
σήγηση του Δ/ντή ΥΝ ή Προϊσταμένου ΤΥ, ή Γραφ. Εργ. 
και εφόσον η σχετική ένσταση του ενδιαφερομένου έχει 
ασκηθεί εντός 10 ημερολογιακών ημερών από την κοινο¬ 
ποίηση της απόφασης της ΥΝ, ΤΥ, και ΓΕ. 

β) Ένσταση κατά της απόφασης του Περφ/κού Δ/ντή 
θα εξετάζεται από το Δ.Σ. του Οργανισμού μόνο στις εξαι¬ 
ρετικές περιπτώσεις που προσκομίζονται νεώτερα ικανο¬ 
ποιητικά στοιχεία, μετά από σχετική εισήγηση της Δ/νσης 
Απασχόλησης και εφόσον έχει υποβληθεί εντός 10 ημε¬ 
ρολογιακών ημερών από την κοινοποίηση της απόφασης 
του Περφ/κού Δ/ντή. Τα οριζόμενα στην παράγραφο αυτή 
τροποποιούνται αναλόγως, σύμφωνα με τα ορισθησόμενα 
στην Απόφσση του Υπ. Εργασίας για τις αρμοδιότητες των 
Περφ/κών Διοικητικών Επιτροπών του ΟΑΕΔ (άρθρο 11 
του Ν. 2224/94). 

ιδ. Η αρμόδια Υπηρεσία του ΟΑΕΔ υποχρεούται μετά 
από επιτόπιο έλεγχο τουλάχιστον μια φορά το εξάμηνο να 
συντάσσει έκθεση λειτουργίας της επιχείρησης και απα¬ 
σχόλησης του επαγγελματία. 

16. Τα ανωτέρω προγράμματα έχουν ως ημερομηνία 
έναρξης την ημερομηνία δημοσίευσης της παρούσας στο 
ΦΕΚ και λήγουν την 31.12,96. 

17. Κάλυψη δαπάνης: 

' α) Από τις διατάξεις της παρούσας απόφασης προκα- 
λείται δαπάνη σε βάρος του προϋπολογισμού του ΟΑΕΔ 
αναλυτικά κατά έτος ως εξής περίπου: 

Για το έτος 1995 4,9 δις δρχ. 

για το έτος 1996 6,18 δις δρχ. 

για το έτος 1997 1,42 δις δρχ. 

για το έτος 1Θ98 0,2 δις δρχ. 

β) Για την ανωτέρω δαπάνη έχει εγγραφεί πίστωση, 

στον υπό κατάρτιση προϋπολογισμό του ΟΑΕΔ, ύψους 
4,9 δις δρχ. με τα στοιχεία ΚΑΕ 0658 του φορέα 200 εκ 
των οποίων 3,68 δις δρχ. αναμένεται να καλυφθούν από 
το ΕΚΤ. 

Η επιβάρυνση των προϋπολογισμών για τα έτη 1996, 
1997 και 1998 είναι: 6,18 δις δρχ. 1.4 2 δις δρχ. και 0,24 
δις δρχ. αντίστοιχα, ενώ η συνδρομή του ΕΚΤ είναι: 4,64 
δις δρχ. 1.07 δις δρχ, και 0,18 δις δρχ. αντίστοιχα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Απριλίου 1995 

Ο ΥΠΟΥΡΓΟΣ 

I. ΣΚΟΥΛΑΡΙΚΗΣ 

-♦- 

Αριθ. ΥΠΠΟ/ΑΡΧ/Α1/Φ43/15951/871 (2) 

Κήρυξη ως Αρχαιολογικού Χώρου της μαγούλας Αγροκη¬ 
πίου και της μαγούλας Μάτι στην ευρύτερη περιοχή Δή¬ 
μου Βελεστίνου, Ν. Μαγνησίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 (ΦΕΚ 137/Α/26.7.85) 
«Κυβέρνηση και Κυβερνητικά Όργανα». 

2. Την ΥΠΠΟ/ΓΝΟΣ/49610/28.11.90 (ΦΕΚ 743/Β/ 
29.11.90) «Εξαίρεση από τον περιορισμό των τριών υπο¬ 
γραφών». 

3. Την ΥΠΠΟ/ΓΝΟΣ/11536/10.3.92 (ΦΕΚ 210/Β/ 
24.3.92) «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ιδίου Υπουργείου». 

4. Τις διατάξεις του Κ.Ν. 5351/32 «Περί Αρχαιοτή¬ 
των». 

5. Τις διατάξεις του Ν. 1127/81, (ΦΕΚ 32/Α/81) «Περί 
κυρώσεως της εις Λονδίνον, την 6η Μαΐου 1969 υπογρα- 
φείσης Ευρωπαϊκής Συμβάσεως δια την προστασίαν της 
αρχαιολογικής κληρονομιάς». 

6. Την ομόφωνη γνωμοδότηση του Τοπικού Συμβουλίου 
Μνημείων Θεσσαλίας, όπως διατυπώθηκε στην αριθ. 64/ 
2.3.95 Συνεδρία του, αποφασίζουμε: 

Κηρύσσεται ως αρχαιολογικός χώρος η σημειούμενη 
στο χάρτη που συνοδεύει την παρούσα Απόφαση περιοχή, 


για λόγους προστασίας της μαγούλας Αγροκηπίου και της 
μαγούλας Μάτι, που σώζονται εκεί. 

Η μαγούλα Αγροκηπίου στην πεδινή περιοχή ΒΑ του Βε- 
λεστίνου, σε απόσταση 1,5 χλμ. περίπου από τον οικισμό 
και στα δυτικά του δρόμου προς το Βελεστίνο από τη δια¬ 
σταύρωσή του με την παλιά Ε.Ο. Λάρισας - Αθήνας. Τα 
αρχαιολογικά της στρώματα χρονολογούνται στην αρχαιό¬ 
τερη, μέση και νεώτερη Νεολιθική, ενώ κατοικήθηκε και 
στη Μεταβυζαντινή εποχή. 

Η μαγούλα Μάτι βρίσκεται στα Β.Δ. της προηγούμενης, 
σε απόσταση 1 χλμ. περίπου Β του Βελεστίνου και 200 μ. 
Ν. της σιδηροδρομικής γραμμής Βόλου - Καλαμπάκας, η 
δε αρχαιολογική έρευνα σε αυτήν οδηγεί στο συμπέρασμα 
ότι αναπτύχθηκε εκεί οικισμός χρονολογούμενος από την 
αρχαιότερη, μέση και νεώτερη Νεολιθική μέχρι και την 
εποχή του Χαλκού. 

Η κηρυσσόμενη περιοχή σημειώνεται στο συνημμένο 
απόοπασμσ Φ.Χ. Γ.Υ.Σ., κλ. 1: 5.000, περικλειόμενη από 
τη γραμμή που ορίζεται από τα σημεία Α2-Β2-Γ2-Δ2- 
Ε2 - Ζ2 - Η2 - Θ2 - Α2, τα οποία αντιστοιχούν σε ζεύγη 
συντεταγμένων, ως ακολούθως: 


α/α 

— 

X 

+ 

Ψ 

Α2 


19185 

+ 

16330 

Β2 

— 

19445 

+ 

15965 

Γ2 

- 

19245 

+ 

15715 

Δ2 

— 

18525 

+ 

15725 

Ε2 

- · 

18360 

+ 

15590 

Ζ2 

— 

18020 

+ 

15895 

Η2 

— 

18240 

+ 

16345 

Θ2 

% 

18660 

+ 

16060 


Από τις διατάξεις της παρούσης Απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, X Μαρτίου 1995 

Ο ΥΠΟΥΡΓΟΣ 

ΘΑΝΟΣ ΜΙΚΡΟΥΤΣΙΚΟΣ 

Αριβ. 1269 (3) 

Έγκριση σύστασης δύο θέσεων Πρακτορείων Κρατικών 
Λαχείων στο Δήμο Λεχαινών Ν. Ηλείας. 

Ο ΠΕΡΙΦ/ΚΟΣ Δ/ΝΤΗΣ Ν. ΗΛΕΙΑΣ 
Έχοντας υπόψη: 

1. Τις διατάξεις του Α.Ν. 339/1936 «Περί Κρατικών Λα¬ 
χείων». 

2. Τις διατάξεις του Α.Ν. 2038/39 «Περί τροποποιή- 
σεως των διατάξεων περί Κρατικών Λαχείων». 

3. Την ομόφωνη εισήγηση της Επιτροπής Διοίκησης 
Κρατικών Λαχείων (ΕΔΚΛ), όπως αυτή διατυπώθηκε κατά 
τη συνεδρίασή της στις 21.2.1995, απόσπασμα πρακτι¬ 
κών της οποίας μας διαβιβάστηκε με το αριθ. πρωτ. 2694/ 
23.2.1995 έγγραφο της ΔΚΛ. 

4. Τις διατάξεις του άρθρου 93του Π.Δ. 284/1988 «Ορ¬ 
γανισμός του Υπουργείου Οικονομικών» (ΦΕΚ 128 και 
165 Α'). 

5. Του Π.Δ. υπ’ αριθ. 97/1993 (ΦΕΚ 43Λ.Α723.3.93) 
«Καθορισμός αρμοδιοτήτων που διατηρούνται από τον 
Υπουργό Οικονομικών ή τους Προϊσταμένους της Κεντρι¬ 
κής Υπηρεσίας και τις περιφερειακές αρχές ή όργανα δια- 
νομαρχιακού επιπέδου του Υπουργ. Οικονομικών. 

6. Τις διατάξεις των άρθρων 3 και 138 του Π.Δ. 551/ 
1988 (ΦΕΚ 259/Α/1988) «Οργανισμός Νομαρχιών - Ορ¬ 
γάνωση Οικονομικών Υπηρεσιών». 

7. Την αριθ. 1024597/148/Α0013/10.3.1995 Δ/γή του 


Υπουργείου Οικονομικών διαβίβαση εγγράφου για την 
έγκριση σύστασης δύο θέσεων Πρακτορείων Κρατικών 
Λαχείων στο Δήμο Λεχαινών. 

8. Την αριθ. 24608/1.9.1992 απόφαση Νομάρχη 

Ηλείας «Ορισμός εισηγητών.Παροχή εξουσιοδότησης 

στους Προϊσταμένους κ.λπ.». 

9 . Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Εγκρίνουμε τη σύσταση (2) δύο θέσεων Πρακτορείων 
Κρατικών Λαχείων στο Δήμο Λεχαινών του Νομού Ηλείας. 

Η απόφαση αυτή να δημοσιευθεί στην Εφημερίδα της 
Κυβερνήαεως. 

Πύργος, 7 Απριλίου 1995 
Ο Περιφ/κός Δ/ντής 
ΓΕΩΡΓΙΟΣ ΗΛΙΑΚΟΠΟΥΛΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Στην απόφαση αριθ. Φ. 1617/718/1995 του Γενικού 
Γραμματέα της Προεδρίας της' Δημοκρατίας, που δημο- 
σιεύθη κε στο Φ ΕΚ 248/3.4.1995 τ. Β' και αφορά «Τροπο¬ 
ποίηση της Φ. 1617/4330/1977 κανονιστικής αποφά- 
σεως, επιφέρεται η πιο κάτω διόρθωση: 

Από το λανθασμένο «Αριθ. Φ. 16117/718» στο σωστό 
«Αριθ. Φ. 1617/718» 


(Από το Εθνικό Τυπογραφείο) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Ταχ. Κώδικας 
ΤΕίΕΧ 
ΡΑΧ 


Καποδιστρίου 34 
104 32 

22.3211 ΥΡΕΤ6Η 
5234312 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από β.ΟΟ’ έως 13.00 


ΧΡΗΣΙΜΕΣ ΠΛΗΡΟΦΟΡΙΕΣ 


• Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωυούδΐ τηλ.: 52.48.188 

• Γιο φωτοαντίγραφα παλαιών τευχών στην οδό Σολωυου 51 ^ τρλ.: 52.48. ι Αΐ 

• Τμήμα πληροφόρησης: Για τα δημοσιεύματα των ΦΕΚ ίολωμου 51 τηλ.: 52.25.713 - 52.49.547 _ 

• Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ52.48.320 

Τιυέζ κατά τεϋχοο της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 

ο) Για το Τεύχος Α' Δρχ 

β) » » » Β' » 

γ) » » » Γ’ » 

δ) » » » Δ' * 

ε) » » » Αναπτυξιακών Πράξεων » 

στ) » » » Ν.Π.Δ.Δ. » 

ζ) » » » ΠΑΡΑΡΤΗΜΑ » 

η) » » » Δελτ. Εμπ.& Βιομ. Ιδ. » 

θ) » » » Αν. Ειδικού Δικαστηρίου » 

ι) » » » Α.Ε. &Ε.Π.Ε. » 

ια) Γ ια όλα τα Τεύχη εκτός ΤΑΕ-ΕΠΕ » 


20.000 

40.000 

10.000 

40.000 

25.000 

10.000 

5.000 

10.000 

3.000 

210.000 

110.000 


Κιοδικός αριθ. κατάθεσης στο Δημόσιο Τφάο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 1.000 

» 2.000 

» 500 

» 2.000 

» 1250 

» 500 

» 250 

» 500 

» 150 

» 10.500 

» 5.500 


τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 









